Mohammad Reza Pahlavi

Shah Mohammad Reza Pahlavi (Bahasa Parsi: محمد رضا پهلوی) adalah Shah Iran kedua dalam Dinasti Pahlavi dan terakhir dalam sejarah Iran. Baginda dilahirkan pada 16 Oktober, 1919 di Tehran, ibu negara Iran dan mangkat pada 27 Julai, 1980 di Kaherah, Mesir. Pada 16 September, 1941, baginda dimahkotakan sebagai Shah atau Raja Iran, dan memerintah Iran sehingga 11 Februari, 1979.

Keputeraan

Shah Mohammad Reza adalah putera sulung Shah Reza, Shah Iran pertama dan pengasas Wangsa Pahlavi. Ibunda baginda, Tadj ol-Molouk adalah isteri kedua Shah Reza.
Pendidikan awal baginda adalah di Institut Le Rosey, sebuah institut di Switzerland dan menamatkan pengajiannya di sana pada tahun 1935. Namun begitu, Shah Mohammad tidak pernah mendapat ijazah diploma dan sebaik sahaja baginda kembali ke Iran, terus memasuki Akademi Tentera Iran di Tehran.

Revolusi Iran

Penggulingan Shah mengejutkan hampir semua pengamat politik. Demonstrasi militan anti-Shah pertama oleh beberapa ratusan mahasiswa dimulai pada Oktober 1977, selepas kematian Mostafa anak Khomeini. Setahun kemudian, suatu mogok cepat melumpuhkan negara, dan pada awal Disember, sekitar 6 - 9 juta orang — lebih dari 10% populasi negara tersebut— membuat tunjuk perasaan besar-besaran menentang Shah di serata negara Iran. Pada 2 Oktober 1978, Shah mengumumkan pemberian pengampunan untuk para penentangnya di luar negeri, termasuk Ayatollah Khomenei.
Pada 16 Januari 1979, baginda membuat suatu perjnajian dengan Farboud dan meninggalkan Iran dan menyerahkan segala tanggungjawab kekuasaannya kepada Perdana Menteri Shapour Bakhtiar (seorang pemimpin oposisi) untuk meredakan situasi. Serangan-serangan spontan massa terhadap patung-patung Pahlavi merebak dengan mendadak, seluruh simbol-simbol dinasti Pahlavi cepat hancur luluh setelah beberapa lama. Bakhtiar membubarkan jabatan polis rahsia SAVAK, membebaskan seluruh tahanan politik, dan mengizinkan Ayatollah Khomeini pulang ke Iran setelah bertahun-tahun diusir dalam buangan ke luar negeri.
Baginda meminta Khomeini untuk membuat "negara seperti Kota Vatikan" di Qom, menjanjikan pengadaan suatu pilihanraya yang bebas, dan memanggil pihak oposisi untuk membantunya menyelamatkan konstitusi, mengajukan pemerintahan "persatuan nasional" yang meliputi para pengikut Khomeini. Khomeini menolak permintaan Bakhtiar lalu mewujudkan pemerintahan sementaranya sendiri, dengan Mehdi Bazargan sebagai perdana menteri, dan menyatakan, "Saya akan membentuk negara. Saya akan bertindak melawan pemerintahan ini. Dengan dukungan seluruh bangsa, saya akan membentuk negara." Pada bulan Februari, gerila revolusioner dan pasukan pemberontak pro-Khomeini mula menang dalam pertempuran jalanan, dan pihak tentera mengumumkan keberkecualiannya dalam . Pada tanggal 11 Februari malam, pembubaran monarki Iran pun telah tuntas dengan sepenuhnya.

Kemangkatan

Mohammad Reza Pahlavi mangkat di Kaherah, Mesir dalam usia 60 tahun akibat komplikasi Waldenström's macroglobulinemia (jenis limfoma bukan Hodgkin) pada 27 Julai 1980. Presiden Anwar Sadat memberikan pemakaman penuh hormat baginya yang turut dihadiri oleh seluruh Dinasti Pahlavi, mantan Presiden AS Richard Nixon dan Konstantinos II dari Yunani.
Jenazah Mohammad Reza Pahlavi dimakamkan di Masjid Al Rifa'i di Kaherah, sebuahmasjid yang bernilai simbolik tinggi. Dua orang raja terakhir dari 2 monarki yang sudah runtuh dimakamkan di situ, iaitu ayahnadanya sendiri Reza Shah dan Raja Farouk dari Mesir, yang juga mantan kakak iparnya. Makamnya terletak di sebelah kiri pintu masuk utama.